  Анжелика Тихонова корреспондент Пыӵал тӥрлык лэсьтӥсьлэсь нуналзэ пусъён улсын Ижкаре вылӥ пилотажъя «Русские витязи» группа вуоз. Со сярысь  сайтын ивортэмын. Самолётъёс Ижкарысь тымет вадьсытӥ 21-тӥ куарусёнэ лобалозы Ватсалом, Ижкарын праздниклы сӥзем ужрадъёс 18-тӥ куарусёнэ кутскозы но 22-тӥ куарусёнозь кыстӥськозы. Со нуналъёсы улосвыламы Россиысь пыӵал тӥрлык лэсьтӥсьёслэн форумзы ортчоз. Элькунамы Россилэсь азьмуртсэ Владимир Путинэз  возьмало, озьы ик Россиысь промышленникъёслэн но ужбергатӥсьёслэн огазеяськонзылэсь тӧрозэ Александр Шохинэз но 85 улосвылъёсысь удысъя министръёсты.  Тодэ вайытом, 2017-тӥ арын вылӥ пилотажъя «Русские витязи» группа Удмуртилэн шоркараз вуылӥз ини. Соку соос СУ-30 самолётъёсын улосчиосмылы инбамын 20 фигураосты возьматыны кулэ вал. Но пилемъёс улын луэмен сэрен, ваньзэ быдэстыны ӧз быгатэ. Озьы ке но, возьматонэз учкыны 50 сюрс пала адями люкаськиз.  «Русские витязи» группа Ижкарын 2017-тӥ арын Тегъёс: Ижкар Удмуртия Мерлык самолёт Пыӵаллэсьтӥсьлэннуналэз  